Triloka
Triloka (skr. त्रिलोक = IAST: triloka – 'trys laukai, trys pasauliai') – senovės indų mitologijos kosmologinė sąvoka. Pasaulis regimas kaip sudarytas iš trijų erdvių, laukų (loka): dausų (svarga), žemės (bhūmi) ir požemio (patala). Toks pasaulėvaizdis sutinkamas tiek budistinėje, tiek hinduistinėje mitologijoje, nors šiaip yra archetipinis. Vedinėje kosmologijoje dažnesnė dvinarė visatos sandara – dangus ir žemė (dyaus-pṛthivī), nors sutinkama ir trilypė, kur trečiasis narys yra padangė, orų erdvė (antarikṣa).